Peratos

Peratos (, ) je v gréckej mytológii nástupca sikyónskeho kráľa Messapa.Augustín, De civitate Dei, 18,6.Hieronymus, Chronicon, 16-187.

Podľa niektorých antických písomných zdrojov bol Peratos následníkom Messapa (uvádzajú ho pod latinským menom Eratus).Augustín, De civitate Dei, 18,4.Eusebios, Kronika 2,175. O pôvode Messapa tieto zdroje mlčia. Podľa antického autora Pausania však Peratos nebol nástupcom Messapa, ale nástupcom Leukippa. Peratos bol synom Leukippovej dcéry Kalchinie a boha Poseidóna a kráľom sa stal preto, lebo Leukippos nezanechal po sebe potomka po meči.Pausanias, Periégésis tés Hellados, 2,5,7.

Staroveký autor Hieronym uvádza, že Peratos nastúpil na sikyónsky trón okolo roku 1716 pred Kr. a vládol do roku 1670 pred Kr. Antické písomné zdroje ale v zhode uvádzajú, že kráľom Sikyónu sa po Peratovi stal Plémnaios. Pausanias, Periégésis tés Hellados, 2,5,8.

 Referencie 

 Pozri aj 
 Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu